पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के बड़े शहरों से होते हुए कोरोना की रफ़्तार गांव की ओर बढ़ गई है। वहीं लोगों के सिर से पंचायत चुनाव की खुमारी नहीं उतरी है। फिरोजाबाद में चुनाव जीतने पर एक प्रधानपति को इतनी ख़ुशी हुई कि उसने 200 लोगों को दावत दे दी। पुलिस को भनक लगी तो प्रधानपति समेत दावत में शामिल 200 लोगों पर मुकदमा दर्ज कर लिया। यह मामला बुधवार देर रात का है। गौरतलब है कि कोरोना के बढ़ते प्रकोप और पंचायत चुनाव की समाप्ति के बाद गांव में भी पुलिस की सख्ती बढ़ा दी गई है।
200 लोगों को बुलाया गया था दावत में
दरअसल, फिरोजाबाद के टूंडला में ग्राम पंचायत मोहम्मदाबाद के प्रधान पद पर एलेश कुमारी प्रधानी का चुनाव जीती थीं। इससे प्रधानपति वीरेश यादव ने ख़ुशी में ग्राम पंचायत के ख़ास लोगों समेत 200 लोगों को घर पर दावत दे दी। गांव में देर रात तक मेहमानों को इकठ्ठा कर दावत का कार्यक्रम चल रहा था। इसी बीच किसी मुखबिर ने एफएच मेडिकल कॉलेज चौकी पर सूचना दे दी। इसके बाद चौकी प्रभारी रामबाबू पाठक दलबल के साथ गांव पहुंच कर प्रधानपति के घर पर धावा बोल दिया। पुलिस को देख दावत खा रहे प्रधानपति के समर्थक भाग खड़े हुए। यही नहीं मौके पर बर्तन भाड़ा छोड़कर कारीगर भी भाग गए। इसके बाद पुलिस ने वीरेश यादव सहित 200 अज्ञात लोगों के खिलाफ मुकदमा दर्ज कर लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn